**ZMLUVA O DIELO** **č.** *<vyplní verejný obstarávateľ>*

uzatvorená podľa §  536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

**Článok I**

**Zmluvné strany**

**Objednávateľ:**

Názov**: Národná banka Slovenska**

Sídlo: Imricha Karvaša 1, 813 25 Bratislava

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu: IBAN SK07 0720 0000 0000 0000 1919

*< platí pre domáceho uchádzača>*

IBAN SK60 0720 0000 0000 0000 2129

*<platí pre zahraničného uchádzača>*

Zastúpený:  *<vyplní verejný obstarávateľ>*

Zriadená zákonom NR SR č. 566/1992 Zb. o Národnej banke Slovenska v znení neskorších

predpisov

(ďalej len „**Objednávateľ**“)

a

**Zhotoviteľ:**

Obchodné meno: ***<vyplní uchádzač>***

Sídlo: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu (IBAN): *<vyplní uchádzač>*

Zapísaný: *<vyplní uchádzač>*

(ďalej len „**Zhotoviteľ**“)

(Objednávateľ a Zhotoviteľ ďalej spolu označení ako „**zmluvné strany**“)

**PREAMBULA**

Objednávateľ ako verejný obstarávateľ vyhlásil oznámením č. ........................., zverejneným vo Vestníku verejného obstarávania č. ................................ dňa...................., nadlimitnú zákazku s názvom ,,Nákup automatických liniek so servisom na spracovanie a balenie mincí“. Na základe vyhodnotenia ponúk bola ponuka Zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku Zhotoviteľa sa zmluvné strany na základe slobodnej vôle a v súlade s platnými právnymi predpismi platnými na území Slovenskej republiky rozhodli uzatvoriť túto zmluvu. Touto zmluvou sa stanovuje právny režim dodania tovaru a služieb uvedeného v predmete tejto zmluvy.

Pojmy používané v tejto zmluve o dielo sú definované v prílohe č. 1 tejto zmluvy: „Špecifikácia predmetu zmluvy“ (ďalej aj „špecifikácia predmetu zmluvy“).

**Článok II**

**Predmet zmluvy**

1. Zhotoviteľ sa touto zmluvou zaväzuje za podmienok dohodnutých v tejto zmluve dodať a nainštalovať pre Objednávateľa:
2. nové linky na spracovanie eurových mincí (ďalej aj „mincí“ alebo „euromincí“) s minimálnou rýchlosťou spracovania 750 mincí za minútu (ďalej len „Linka 750“) v množstve dva kusy a
3. novú linku na spracovanie eurových mincí s minimálnou rýchlosťou spracovania 1500 mincí za minútu (ďalej len „Linka 1500“) v množstve jeden kus; špecifikácia Liniek 750 a Linky 1500 ako predmetu zákazky je uvedená v bode 4 tohto článku

(ďalej spolu aj "Linka", „Linky“ alebo ,,dielo“).

1. Dielo sa odovzdaním Objednávateľovi stáva vlastníctvom Objednávateľa. Objednávateľ sa so Zhotoviteľom dohodli, že na dodaný softvér (firmware) Liniek vytvorený v rámci plnenia tejto zmluvy Zhotoviteľom, udeľuje Zhotoviteľ Objednávateľovi bezodplatne ku dňu podpisu preberacieho protokolu podľa článku III bodu 1. písm. d) prílohy č. 1 tejto zmluvy ohľadom plnenia, ktorého je softvér (firmware) Liniek súčasťou, neobmedzenú (časovo a teritoriálne), výhradnú licenciu na spôsob použitia dodaného softvéru (firmware) Liniek ako celku i jeho jednotlivých častí nevyhnutný na dosiahnutie účelu tejto zmluvy, najmä pre plnú funkčnosť Liniek v súlade s touto zmluvou. Zhotoviteľ touto licenciou udeľuje Objednávateľovi súhlas na Objednávateľove právo udeliť tretej osobe súhlas na použitie dodaného softvéru (firmware) v rozsahu udelenej licencie.
2. Objednávateľ sa touto zmluvou zaväzuje za podmienok dohodnutých v tejto zmluve Linky od Zhotoviteľa prevziať a zaplatiť za ne dohodnutú cenu diela.
3. Linkou sa pre účely tejto zmluvy rozumie kontinuálne nadväzujúca zostava zariadení a komponentov pozostávajúca z Kontajnerov na vstupe, Distribučného zariadenia na vstupe do Zariadenia (ďalej aj „Mincový výťah“), samotného Zariadenia na triedenie mincí (ďalej aj „Zariadenie“), Distribučného zariadenia na výstupe zo Zariadenia a Baličky mincí. Zhotoviteľ dodá jednotlivé časti Liniek ako predmet tejto zmluvy v rozsahu a v nadväznosti na vybavenie miest inštalácie periférnymi zariadeniami v súlade s touto zmluvou a jej prílohami.
4. Linky musia zodpovedať požiadavkám uvedeným v tejto zmluve, technickej špecifikácii uvedenej v prílohe č. 1 tejto zmluvy „Špecifikácia predmetu zmluvy“ a musia byť dodané v termínoch a na miesta inštalácie  podľa prílohy č. 3 tejto zmluvy „Časový harmonogram dodávok Liniek na spracovanie eurových mincí“ (ďalej aj „časový harmonogram dodávok“), ktorý obsahuje aj rozpis jednotlivých Zhotoviteľom dodávaných častí Liniek podľa miest inštalácie.
5. Objednávateľ si súčasne vyhradzuje právo uplatniť opcie u Zhotoviteľa na dodanie a inštaláciu:
   1. ďalších troch Liniek 750 a
   2. najviac päť kusov Kontajnerov na vstupe,

za rovnakú cenu a za rovnakých podmienok, ako sú uvedené v tejto zmluve.

Pokiaľ sa Objednávateľ rozhodne využiť práv opcie, je povinný tak učiniť písomným oznámením o uplatnení práva opcie, doručeným Zhotoviteľovi do 30.06.2022.

najneskôr v lehote do 30 dní od doručenia oznámenia o uplatnení opcie Zhotoviteľovi je Zhotoviteľ povinný odoslať Objednávateľovi písomnú informáciu, že jeho rozhodnutie o uplatnení opcie berie na vedomie a potvrdzuje dodanie predmetu opcie v termíne podľa časového harmonogramu dodávok. Pritom Zhotoviteľ berie na vedomie, že Objednávateľ bude uplatňovať opciu na každú Linku 750 samostatne s časovým rozpätím medzi dvoma Linkami 750 minimálne 60 kalendárnych dní.

Uplatnením opcie Objednávateľom podľa tohto bodu vzniká Zhotoviteľovi povinnosť dodať a nainštalovať Objednávateľovi Linky 750 a dodať Kontajnery na vstupe v termínoch a na miesta inštalácie uvedených v časovom harmonograme dodávok.

1. Zhotoviteľ sa zaväzuje jeden pracovný deň pred dňom dodania Linky podľa článku III bod 1 písm. a) tejto zmluvy, odstrániť z priestorov Objednávateľa určených na inštaláciu novej Linky, tie existujúce zariadenia používané Objednávateľom na spracovanie mincí, ktoré nebudú súčasťou novej Linky. Ekologickú likvidáciu demontovaného materiálu zabezpečí Zhotoviteľ v rámci predmetu tejto zmluvy až po úspešnom odovzdaní a prevzatí novej Linky podľa čl. III bod 1 písm. d) tejto zmluvy. V prípade, ak bude potrebné uskutočniť stavebné alebo iné úpravy priestorov (napr. zmena elektrických rozvodov), môže sa Obstarávateľ so Zhotoviteľom dohodnúť aj na skoršom odstránení existujúcich zariadení podľa predchádzajúcej vety.
2. Predmetom tejto zmluvy je aj záväzok Zhotoviteľa zabezpečiť pre Objednávateľa:
3. dodanie návodov na obsluhu, zaškolenie obsluhy Objednávateľa, dodanie obalového a spotrebného materiálu podľa článku III tejto zmluvy a
4. akceptačné testovanie v rozsahu a spôsobom uvedeným v článku IV tejto zmluvy.
5. Zhotoviteľ dodá Linky vo vlastnom mene, s odbornou starostlivosťou, na vlastnú zodpovednosť a za podmienok dohodnutých v tejto zmluve. Zhotoviteľ sa zaväzuje dodať Linky v rozsahu a kvalite podľa tejto zmluvy a jej príloh, v súlade so všeobecne záväznými právnymi predpismi a technickými normami platnými na území Slovenskej republiky. Zhotoviteľ sa zaväzuje dodať Linky bez vád, nové a nepoškodené a v množstve a konfigurácii požadovanej Objednávateľom podľa tejto zmluvy.
6. Dodané Linky musia byť schopné spracovávať všetky nominálne hodnoty obehových mincí (nominálne hodnoty mincí 2 a 1 euro, 50, 20, 10, 5, 2 a 1 cent) podľa čl. 1 a 2 nariadenia Rady (EÚ) č. 729/2014 z 24. júna 2014 o nominálnych hodnotách a technických špecifikáciách euromincí určených do obehu (ďalej len “Platné mince“).
7. Zhotoviteľ je povinný zabezpečiť adaptáciu Liniek (softvér aj hardvér) na spracovanie v budúcnosti vydaných eurových mincí, alebo Platných mincí so zmenenou technickou špecifikáciou, a to počas obdobia 10 rokov od prevzatia poslednej Linky Objednávateľom do užívania podľa článku III bodu 1 písm. d) tejto zmluvy. Linky musia byť adaptované najneskôr 1 mesiac pred prvým dňom emisie takýchto mincí, ak sa Objednávateľ so Zhotoviteľom nedohodnú inak. Podrobnosti adaptácie Liniek si zmluvné strany dohodnú formou dodatku k tejto zmluve.
8. Zhotoviteľ sa zaväzuje priebežne počas celej doby trvania tejto zmluvy písomne informovať Objednávateľa o dostupnej modifikácii/modernizácii Liniek s cieľom zlepšiť funkcionalitu a/alebo prevádzkovú spoľahlivosť Liniek.

**Článok III**

**Dodacia Lehota, MIESTA INŠTALÁCIE a dodacie podmienky**

1. Zhotoviteľ je povinný ako súčasť predmetu tejto zmluvy zabezpečiť dodanie, inštaláciu a akceptačné testovanie Liniek na mieste takto:
2. dodanie Linky znamená dopravu každej Linky na miesto inštalácie - príslušný organizačný útvar Objednávateľa podľa bodu 4 tohto článku (ďalej len „miesto inštalácie“), vrátane zabalenia, nakládky, vykládky na mieste inštalácie, vybalenia a všetkých s tým súvisiacich činností a poplatkov, a to v súlade s časovým harmonogramom dodávok (Príloha č. 3 tejto zmluvy) a bodom 2 tohto článku,
3. inštalácia Linky v mieste inštalácie znamená vykonanie všetkých potrebných činností súvisiacich so zabezpečením fungovania Linky v súčinnosti s existujúcimi periférnymi zariadeniami (pozri článok III body a) až c) prílohy č. 1 tejto zmluvy) Objednávateľa tak, aby bola zabezpečená bezporuchová plynulá prevádzka Linky podľa prílohy č. 1 tejto zmluvy s prihliadnutím na článok IV bod 1 tejto zmluvy. V prípade, ak kapacita alebo funkcionalita existujúcich periférnych zariadení Objednávateľa nezodpovedá požiadavkám Linky, Zhotoviteľ dodá nové periférne zariadenia potrebné na zabezpečenie fungovania Linky podľa prílohy č. 1 tejto zmluvy. Súčasťou inštalácie je dodanie návodov na obsluhu Linky v súlade s bodom 5 tohto článku, zaškolenie obsluhy Objednávateľa podľa bodu 6 tohto článku a dodanie obalového a spotrebného materiálu v súlade s  bodom 7 tohto článku. Zhotoviteľ musí zrealizovať inštaláciu Linky 750 najneskôr do 10 pracovných dní a inštaláciu Linky 1500 maximálne do 15 pracovných dní odo dňa dodania Linky podľa písmena a). Pracovný deň začína o 7:00 h a končí o 15:00 h (ďalej aj “prevádzkové hodiny”). Inštalácia je ukončená momentom pripravenosti Linky na vykonanie akceptačného testovania na mieste inštalácie,
4. najneskôr v nasledujúci pracovný deň po úspešnom ukončení inštalácie podľa písm. b) zaháji Objednávateľ akceptačné testovanie Linky na mieste inštalácie podľa Prílohy č. 4 k tejto zmluve, ktorého súčasťou je skúšobná prevádzka. Akceptačné testovanie na mieste inštalácie vrátane skúšobnej prevádzky, ktorá musí trvať minimálne 40 pracovných dní, sa musí zrealizovať najneskôr do 3 mesiacov od úspešného ukončenia inštalácie podľa písmena b),
5. najneskôr v nasledujúci pracovný deň po úspešnom ukončení akceptačného testovania Linky na mieste inštalácie podľa písmena c) prevezme Objednávateľ Linku do užívania podpísaním odovzdávacieho a preberacieho protokolu (ďalej aj „protokol“) v súlade s touto zmluvou,
6. všetky lehoty uvedené v písm. a) až d) tohto bodu platia, ak sa zmluvné strany písomne nedohodnú inak,
7. ak z akýchkoľvek dôvodov na strane Zhotoviteľa nedôjde k úspešnému odovzdaniu a prevzatiu Linky podľa písmena d), Zhotoviteľ sa zaväzuje spätne zmontovať a sprevádzkovať zariadenia používané Objednávateľom na spracovanie mincí, ktoré Zhotoviteľ demontoval podľa čl. II bod 7 tejto zmluvy.
8. Zhotoviteľ sa zaväzuje dodať Linky podľa bodu 1 písm. a) v požadovanom množstve, v súlade s časovým harmonogramom dodávok Liniek (Príloha č. 3). Objednávateľ písomne určí Zhotoviteľovi presný dátum dodania Linky minimálne 10 pracovných dní vopred. Ak Objednávateľ využije právo akceptačného testovania Zariadenia (Linky) u Zhotoviteľa podľa článku IV bodu 1 tejto zmluvy, presný dátum dodania Linky bude určený Zhotoviteľovi až po jeho úspešnom vykonaní. V prípade písomnej dohody zástupcov zmluvných strán oprávnených konať vo veciach plnenia tejto zmluvy podľa čl. VI bodu 2 a 3 je dodanie Linky možné aj pred stanoveným časovým intervalom dodávky uvedeným v časovom harmonograme dodávok; v tomto prípade sa nevyžaduje uzatvorenie dodatku k tejto zmluve, Objednávateľ sa súčasne zaväzuje, že časové rozpätie medzi dodávkami jednotlivých Liniek bude minimálne 60 kalendárnych dní, ak sa Objednávateľ so Zhotoviteľom nedohodnú inak.
9. V prípade, ak Zariadenie nebude v konsolidovanom zozname Európskej komisie úspešne otestovaných zariadení na triedenie platných mincí (ďalej aj “zoznam EK”) v čase dodania a inštalácie Zariadenia, Objednávateľ celú Linku, ktorej súčasťou je také Zariadenie, neprevezme do užívania podľa bodu 1 tohto článku zmluvy. Ak sa Objednávateľ so Zhotoviteľom nedohodne inak, Zhotoviteľ na vlastné náklady zabezpečí odstránenie Zariadenia a celej Linky z priestorov Objednávateľa a zmluvné strany si zároveň vrátia všetky dovtedy uskutočnené peňažné plnenia. Ak bude Zariadenie vyradené zo zoznamu EK v priebehu 10 rokov od prevzatia posledného Zariadenia (ako súčasti príslušnej Linky) Objednávateľom do užívania podľa bodu 1 písm. d) tohto článku zmluvy, Zhotoviteľ je povinný, ak sa s Objednávateľom nedohodne inak, zaplatiť Objednávateľovi zmluvnú pokutu vo výške uvedenej v článku VIII bodu 9 a na vlastné náklady zabezpečiť:

a) dodanie a inštaláciu nového porovnateľného Zariadenia spĺňajúceho požiadavky minimálne v rozsahu podľa tejto zmluvy, ktoré bude v čase dodania a inštalácie uvedené v zozname EK a ktoré odsúhlasí Objednávateľ a bude kompatibilné s existujúcou Linkou alebo

b) odstránenie Zariadenia a celej Linky dodanej v rámci predmetu tejto zmluvy z priestorov Objednávateľa v termíne podľa požiadavky Objednávateľa .

1. Zhotoviteľ dodá Linky do týchto miest inštalácie (ďalej aj „organizačný útvar“) v súlade s časovým harmonogramom dodávok podľa prílohy č.  3 k tejto zmluve, a to:
2. oddeleniu centrálnej pokladnice Národnej banky Slovenska, Imricha Karvaša 1, 813 25 Bratislava,
3. expozitúre Národnej banky Slovenska Nové Zámky, T.G. Masaryka 3, 940 62 Nové Zámky,
4. expozitúre Národnej banky Slovenska Banská Bystrica, Národná 10, 975 77 Banská Bystrica,
5. expozitúre Národnej banky Slovenska Žilina, Antona Bernoláka 74, 010 01 Žilina,
6. expozitúre Národnej banky Slovenska Košice, Slovenskej jednoty 14, 041 41 Košice,
7. expozitúre Národnej banky Slovenska Poprad, Dostojevského 4444/26, 058 02 Poprad.
8. Zhotoviteľ sa zaväzuje pri dodaní každej Linky dodať aj kompletnú sprievodnú dokumentáciu týkajúcu sa Linky v listinnom vyhotovení v nasledovnom rozsahu:
9. dodací list v slovenskom jazyku, prípadne aj v anglickom jazyku,
10. odovzdávací a preberací protokol v slovenskom jazyku, prípadne aj v anglickom jazyku,
11. technický popis Linky a jednotlivých jej súčastí vrátane Zariadenia na počítanie a overenie pravosti mincí v slovenskom jazyku, prípadne aj v anglickom jazyku, a to aj v elektronickej forme,
12. návod na obsluhu, a to 2 vyhotovenia návodu na obsluhu v slovenskom jazyku a 1 vyhotovenie návodu na obsluhu v anglickom jazyku, a to aj v elektronickej forme.

Zoznam dodanej dokumentácie bude uvedený v odovzdávacom a preberacom protokole.

1. Zhotoviteľ poskytne v rámci predmetu zmluvy Objednávateľovi zaškolenie pre  zamestnancov Objednávateľa obsluhujúcich Linku ku každej dodanej Linke a na každom organizačnom útvare Objednávateľa, ktoré sa uskutoční počas inštalácie príslušnej Linky. Počet zamestnancov Objednávateľa, ktorým zhotoviteľ poskytne zaškolenie, stanoví vedúci príslušného organizačného útvaru Objednávateľa. Zaškolenie musí byť vykonané v slovenskom jazyku, prípadne v inom jazyku s tým, že Zhotoviteľ zabezpečí simultánny preklad do slovenského jazyka.
2. Zhotoviteľ sa zaväzuje dodať ku každej Linke 750 súčasne s jej inštaláciou obalový a spotrebný materiál potrebný na spracovanie prvých 40 miliónov kusov mincí a k Linke 1500 súčasne s jej inštaláciou obalový a spotrebný materiál potrebný na spracovanie prvých 80 miliónov kusov mincí.
3. Príslušná Linka sa považuje za riadne dodanú a nainštalovanú podpísaním odovzdávacieho a preberacieho protokolu oprávnenými zástupcami oboch zmluvných strán v súlade s bodom 1 písm. d) tohto článku.

**Článok IV**

**Akceptačné testovanie**

1. Objednávateľ môže vykonať pred dodaním prvej Linky akceptačné testovanie u Zhotoviteľa (ďalej len „ATZ“) podľa prílohy č. 4 tejto zmluvy s cieľom preveriť funkcionalitu Zariadenia ešte pred jeho dodaním Objednávateľovi tak, aby sa preukázalo splnenie požiadaviek na Zariadenie podľa tejto zmluvy. V závislosti od možností Zhotoviteľa sa môže v rámci ATZ vykonať aj test prevádzkovej rýchlosti celej Linky.
2. Uplatnenie práva vykonať ATZ oznámi Objednávateľ Zhotoviteľovi v termíne najneskôr do 30 dní po podpísaní tejto zmluvy. Termín ATZ navrhne Zhotoviteľ s prihliadnutím na článok III bod 2 tejto zmluvy a oznámi ho Objednávateľovi minimálne 3 týždne pred navrhovaným termínom ATZ; konkrétny dátum ATZ si následne písomne (e-mailom) dohodne Objednávateľ so Zhotoviteľom.
3. V prípade, ak prvé ATZ nebude úspešné, Zhotoviteľ dohodne s Objednávateľom druhý termín ATZ. V prípade, ak ani druhé ATZ nebude úspešné, Zhotoviteľ dohodne s Objednávateľom tretí (posledný) termín ATZ. ATZ musí byť úspešne vykonané najneskôr 10 pracovných dní pred prvým dňom časového intervalu dodávky Linky do príslušného miesta inštalácie podľa časového harmonogramu dodávok.
4. V prípade, ak nebude úspešné ani tretie ATZ, Objednávateľ má právo odstúpiť od tejto zmluvy. Všetky cestovné náklady Objednávateľa súvisiace s opakovaným ATZ v plnom rozsahu znáša Zhotoviteľ.
5. Obsah a priebeh ATZ sa riadi plánom testu ATZ, ktorý je uvedený v Prílohe č. 4 tejto zmluvy. O výsledku ATZ bude spísaný protokol o vykonaní ATZ v slovenskom, prípadne aj v anglickom jazyku, ktorý podpíšu spoločne Objednávateľ a Zhotoviteľ.
6. Po úspešnom ukončení inštalácie Linky v mieste inštalácie podľa článku III bod 1 písm. b) tejto zmluvy uskutočnia zmluvné strany akceptačné testovanie Linky na mieste inštalácie (ďalej len „ATI“) s cieľom preveriť funkcionalitu a prevádzkyschopnosť Linky tak, aby sa preukázalo splnenie požiadaviek na Linku podľa tejto zmluvy. Zhotoviteľ bude Objednávateľa informovať o svojej pripravenosti vykonať ATI tak, aby boli dodržané termíny podľa tejto zmluvy. Objednávateľ musí vytvoriť také podmienky, aby ATI mohlo začať najneskôr nasledujúci pracovný deň po tomto oznámení. Súčasťou ATI je skúšobná prevádzka Linky v trvaní minimálne 40 pracovných dní v zmysle článku III bodu 1 písm. c).
7. Obsah a priebeh ATI vrátane skúšobnej prevádzky sa riadi plánom testu ATI, ktorý je uvedený v Prílohe č. 4 „Plán akceptačného testovania u zhotoviteľa a akceptačného testovania na mieste inštalácie“. O výsledku ATI bude spísaný protokol o vykonaní ATI v slovenskom, prípadne aj v anglickom jazyku, ktorý podpíšu spoločne Objednávateľ a Zhotoviteľ, prípadne osoba písomne poverená zhotoviteľom, napr. zástupca subdodávateľa (článok XI bod 7 tejto zmluvy).
8. ATI sa koná za účasti zástupcov Objednávateľa a Zhotoviteľa, prípadne aj za účasti tretích osôb so súhlasom oboch zmluvných strán. Výnimkou je skúšobná prevádzka Linky v zmysle článku III bodu 1 písm. c), ak sa Objednávateľ so Zhotoviteľom nedohodnú inak.

**Článok V**

**Cena diela a platobné podmienky**

1. Cena diela sa stanovuje dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Zmluvné strany sa dohodli na celkovej cene diela podľa článku II tejto zmluvy vo výške *<vyplní uchádzač>* **eur** bez DPH (slovom *<vyplní uchádzač>*). Špecifikácia ceny diela je uvedená v Prílohe č. 1 „Špecifikácia ceny predmetu zmluvy“.
3. Cena diela je pevná a je možné ju meniť iba pri zmene colných, daňových, prípadne iných všeobecne záväzných právnych predpisov, ktoré ovplyvňujú konečnú cenu a ktoré majú priamy vzťah k stanoveniu ceny diela. Doplnenie alebo zmena ceny diela oproti podmienkam dohodnutým v tejto zmluve vyžaduje dohodu zmluvných strán formou písomného dodatku ku zmluve.
4. V dohodnutej cene diela sú obsiahnuté všetky náklady súvisiace so splnením predmetu tejto zmluvy vrátane softvéru (firmware) Liniek, obalového a spotrebného materiálu podľa článku III bodu 7, dopravy Liniek na miesto inštalácie, inštalácie Liniek, akceptačného testovania Liniek vrátane skúšobnej prevádzky, dokumentácie, zaškolenia a nákladov na odstránenie prípadných vád Liniek zistených pri ich odovzdaní a prevzatí a počas záručnej doby Liniek, náklady na demontáž a ekologickú likvidáciu existujúcich zariadení Objednávateľa podľa čl. II bodu 7, ako aj opcie podľa článku II bod 6 tejto zmluvy.
5. Objednávateľ uhradí cenu diela po častiach zodpovedajúcich jednotkovej cene za každú dodanú Linku vrátane všetkých náležitostí pre dodanie a inštaláciu uvedených v článku III bodu 1 tejto zmluvy, a to na základe faktúry vystavenej Zhotoviteľom. Zhotoviteľ je oprávnený vystaviť faktúru na úhradu príslušnej časti ceny diela až po riadnom odovzdaní a prevzatí Linky v mieste inštalácie a po podpísaní odovzdávacieho a preberacieho protokolu podľa článku III bodu 1 písm. d) tejto zmluvy, pričom Zhotoviteľ vyhotoví faktúru najneskôr do 15 dní odo dňa riadneho odovzdania a prevzatia Linky. Splatnosť faktúr je 30 dní odo dňa ich doručenia Objednávateľovi.
6. Zmluvné strany sa dohodli a výslovne súhlasia s tým, že Zhotoviteľ môže zasielať aj elektronické faktúry z e-mailovej adresy *<vyplní zhotoviteľ>* na e-mailovú adresu faktury.ofr@nbs.sk vo formáte PDF. Objednávateľ vyhlasuje, že má výlučný prístup k uvedenej e-mailovej adrese. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH) a prílohou každej faktúry bude scan obojstranne podpísaného dodacieho listu a odovzdávacieho a preberacieho protokolu. Za deň doručenia elektronickej faktúry Objednávateľovi sa považuje deň odoslania elektronickej faktúry na adresu faktury.ofr@nbs.sk. Zmluvné strany sa dohodli, že v prípade pochybností sa elektronická faktúra považuje za doručenú uplynutím troch pracovných dní odo dňa preukázateľného odoslania elektronickej faktúry Objednávateľovi prostredníctvom elektronickej pošty na e-mailovú adresu faktury.ofr@nbs.sk. Objednávateľ je povinný bezodkladne písomne oznámiť Zhotoviteľovi akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy pre zasielanie elektronických faktúr.
7. Za deň splnenia záväzku Objednávateľa uhradiť došlú faktúru za dodanú Linku sa považuje deň odpísania dlžnej sumy z účtu Objednávateľa v prospech Zhotoviteľa.
8. Všetky ceny sú určené na základe DAP (INCOTERMS ®2020) za príslušné miesto inštalácie podľa článku III bodu 4 tejto zmluvy a sú uvedené bez DPH. Zhotoviteľ k dohodnutej cene uplatní DPH podľa zákona o DPH. *<druhá veta bodu 8 platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač druhú vetu bodu 8 odstráni>*
9. V prípade, ak faktúra nebude obsahovať všetky údaje podľa zákona o DPH“, resp. nebude po stránke vecnej alebo formálnej správne vystavená, Objednávateľ ju vráti Zhotoviteľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry Objednávateľovi.
10. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods.1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje Objednávateľa na okamžité odstúpenie od tejto zmluvy. *<text bodu 10 platí len pre domáceho uchádzača, zahraničný uchádzač text bodu 10 odstráni >*
11. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto zmluvou.
12. Zhotoviteľ najneskôr spolu s prvou faktúrou vystavenou na základe tejto zmluvy doručí Objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy Zhotoviteľ predmetné potvrdenie predloží Objednávateľovi na začiatku každého nového kalendárneho roka. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti Objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku V. tejto zmluvy. *<text bodu 12 platí pre zahraničného uchádzača, domáci uchádzač text bodu 12 odstráni>*

**Článok VI**

**Kontaktné osoby pre plnenie tejto zmluvy**

1. Kontaktné osoby za každú zmluvnú stranu zabezpečia, aby všetky odsúhlasenia a vysvetlenia v rámci tejto zmluvy boli robené bez zbytočného odkladu. V zoznamoch predložených podľa bodov 2 a 3 tohto článku zmluvné strany špecifikujú jednotlivých svojich zástupcov (zamestnancov) podľa jednotlivých oblastí, ako napr. komunikácia týkajúca sa tejto zmluvy, technická špecifikácia, odovzdanie a prevzatie diela, prevádzka diela v jednotlivých miestach inštalácie.
2. Objednávateľ do 7 dní odo dňa nadobudnutia účinnosti tejto zmluvy doručí písomne Zhotoviteľovi zoznam kontaktných osôb oprávnených na prevzatie predmetu zmluvy (vrátane podpísania Protokolu o vykonaní ATZ a ATI), a to v rozsahu: meno, priezvisko, pracovné zaradenie, telefónne číslo a e-mailová adresa. Za Objednávateľa bude vo veciach plnenia tejto zmluvy konať riaditeľ odboru riadenia peňažnej hotovosti Ing. Andrej Slížik, tel. +421 2 5787 2730, e-mail: [andrej.slizik@nbs.sk](mailto:adnrej.slizik@nbs.sk), resp. jeho zástupca vedúci oddelenia peňažného obehu Ing. Jozef Vrana, tel. +421 2 5787 2732, e-mail: [jozef.vrana@nbs.sk](mailto:jozef.vrana@nbs.sk), ktorí sú okrem iného oprávnení podpísať aj zoznam podľa prvej vety. Ako hlavný komunikačný kanál medzi zmluvnými stranami je určená zo strany Objednávateľa e-mailová adresa: *<vyplní objednávateľ>.*
3. Zhotoviteľ do 7 dní odo dňa nadobudnutia účinnosti tejto zmluvy doručí písomne Objednávateľovi zoznam kontaktných osôb oprávnených konať vo veciach zmluvy, a to v rozsahu: meno, priezvisko, pracovné zaradenie, telefónne číslo a e-mailová adresa, ktorý bude podpísaný osobou oprávnenou konať za zhotoviteľa.
4. Prípadnú zmenu kontaktných osôb uvedených v bodoch 2 a 3 si zmluvné strany písomne oznámia do troch (3) pracovných dní pred jej plánovaným vykonaním.

**Článok VII**

**Zodpovednosť za vady a záručná doba**

1. Zhotoviteľ zodpovedá za vady predmetu tejto zmluvy v zmysle §  560 až § 565 Obchodného zákonníka a v zmysle ustanovení tejto zmluvy.
2. Záruka na dodaný predmet zmluvy je 24 mesiacov. Záručná doba začne plynúť pre každú Linku dňom podpísania príslušného odovzdávacieho a preberacieho protokolu v súlade s článkom III bod 1 tejto zmluvy.
3. Zhotoviteľ sa zaväzuje, že predmet zmluvy, ktorý bude Objednávateľovi dodaný podľa tejto zmluvy, nebude mať žiadne právne vady, t. j. že nebude zaťažený právami tretích subjektov týkajúcich sa najmä vlastníckeho práva a práv duševného vlastníctva.
4. Predmet zmluvy musí byť dodaný bez vád. Reklamácia vád zistených na predmete plnenia (Linke, softvéri v Linke alebo na dodanom obalovom alebo spotrebnom materiáli, dokumentácii, návode) musí byť oznámená písomnou formou a musí byť odoslaná Zhotoviteľovi bez zbytočného odkladu, najneskôr do 15 pracovných dní od zistenia vady.
5. Náklady na odstránenie vád predmetu zmluvy znáša v plnom rozsahu Zhotoviteľ.
6. V prípade, ak Objednávateľ zistí, že obalový alebo spotrebný materiál dodaný podľa článku III bodu 7 tejto zmluvy alebo jeho časť vykazuje vady, Zhotoviteľ je povinný na svoje náklady tento vadný obalový alebo spotrebný materiál odobrať a najneskôr do 10 pracovných dní od prijatia reklamácie od Objednávateľa podľa bodu 4 dodať nezávadný obalový alebo spotrebný materiál rovnakej špecifikácie a v rovnakom množstve a skladbe v akom bol odobraný tak, aby neobmedzil spracovanie mincí u Objednávateľa.
7. Práva a povinnosti zmluvných strán súvisiace so záručnou dobou a vadami predmetu zmluvy sú predmetom samostatnej zmluvy o servise Liniek medzi Zhotoviteľom a Objednávateľom zo dňa *<vyplní verejný obstarávateľ>*, ak v tejto zmluve nie je uvedené inak.

**Článok VIII**

**Zmluvné pokuty**

1. V prípade omeškania Zhotoviteľa s dodaním Linky podľa článku III bodu 1 písm. a) k dátumu určenému Objednávateľom podľa článku III bodu 2 tejto zmluvy, má Objednávateľ právo požadovať od Zhotoviteľa jednorazovú zmluvnú pokutu vo výške 10.000,- eur bez DPH a súčasne 1.000,-eur bez DPH za každý aj začatý deň omeškania.
2. V prípade omeškania Zhotoviteľa s doručením informácie Objednávateľovi podľa článku II bodu 6 o akceptovaní jeho rozhodnutia uplatniť opcie na dodanie Liniek 750 a/alebo Kontajnerov na vstupe, má Objednávateľ právo požadovať od Zhotoviteľa jednorazovú zmluvnú pokutu vo výške 5.000,- eur bez DPH a súčasne 500,-eur bez DPH za každý aj začatý deň omeškania; keďže Objednávateľ bude opcie na Kontajnery na vstupe a na každú Linku 750 uplatňovať samostatne, túto zmluvnú pokutu má Objednávateľ právo požadovať pri omeškaní Zhotoviteľa v každom prípade uplatnenej opcie
3. Ak nedôjde z akýchkoľvek dôvodov zo strany Zhotoviteľa k splneniu povinnosti riadne dodať a nainštalovať predmet tejto zmluvy v stanovenom termíne a na dohodnuté miesto inštalácie podľa článku III tejto zmluvy, okrem prípadu omeškania Zhotoviteľa podľa bodu 1 tohto článku, je Objednávateľ oprávnený požadovať od Zhotoviteľa zaplatenie zmluvnej pokuty vo výške 1.000,- eur bez DPH za každú Linku a za každý aj začatý deň omeškania. Ak omeškanie trvá viac ako jeden mesiac, za každý ďalší aj začatý mesiac omeškania sa zmluvná pokuta zvyšuje vždy o ďalších 1.000,- eur bez DPH, a to za každý aj začatý deň omeškania.
4. V prípade, ak si Objednávateľ uplatní právo vykonať ATZ v zmysle článku IV bodu 1 a ATZ nebude úspešne vykonané najneskôr 10 pracovných dní pred prvým dňom časového intervalu dodávky Linky podľa časového harmonogramu dodávok, potom je Zhotoviteľ od tohto času v omeškaní s realizáciou ATZ. Objednávateľ je v tomto prípade oprávnený požadovať od Zhotoviteľa zaplatenie zmluvnej pokuty vo výške 1.000,- eur bez DPH za každý deň omeškania. Ak omeškanie trvá viac ako jeden mesiac, za každý ďalší aj začatý mesiac omeškania sa zmluvná pokuta zvyšuje vždy o ďalších 1.000,- eur bez DPH, a to za každý aj začatý deň omeškania.
5. Ak Zhotoviteľ nebude schopný inštalovať už dodanú Linku podľa zmluvných podmienok, je povinný zabezpečiť na svoje vlastné náklady odstránenie nefunkčnej Linky a uviesť priestory Objednávateľa do stavu, v akom boli v čase pripravenosti na dodanie Linky, a to do 3 dní po márnom uplynutí lehoty uvedenej v článku III bod 1 tejto zmluvy, pokiaľ sa Objednávateľ so Zhotoviteľom nedohodnú inak. V prípade nedodržania uvedenej lehoty je Objednávateľ oprávnený požadovať od Zhotoviteľa zaplatenie zmluvnej pokuty vo výške 10.000,- eur bez DPH za každú neodstránenú Linku, a to za každý aj začatý deň omeškania. Súčasne Objednávateľ môže uplatniť voči Zhotoviteľovi aj zmluvnú pokutu podľa bodu 1; v tomto prípade sa do času omeškania Zhotoviteľa započíta aj čas od dodania Linky na miesto inštalácie.
6. V prípade omeškania Zhotoviteľa s riadnym dodaním obalového alebo spotrebného materiálu bez vád podľa článku VII bodu 6 tejto zmluvy, má Objednávateľ právo požadovať od Zhotoviteľa zaplatenie zmluvnej pokuty vo výške 300,- eur bez DPH za každý aj začatý deň omeškania.
7. V prípade, ak sa Objednávateľ dostane do omeškania s úhradou faktúry po lehote splatnosti faktúry, Zhotoviteľ je oprávnený od Objednávateľa požadovať zaplatenie úroku z omeškania vo výške 0,02 % z dlžnej čiastky za každý aj začatý deň omeškania.
8. Ak Zhotoviteľ, resp. Objednávateľ vie, že nebude môcť uskutočniť svoje plnenie v súlade s touto zmluvou (omeškanie, vadné plnenie, alebo neplnenie), túto skutočnosť bez zbytočného odkladu písomne oznámi druhej zmluvnej strane.
9. Ak bude Zariadenie, ako súčasť príslušnej Linky, vyradené zo zoznamu EK v priebehu 10 rokov od prevzatia poslednej Linky Objednávateľom do užívania podľa článku III. bod 1 písm. d) tejto zmluvy, je Objednávateľ oprávnený požadovať od Zhotoviteľa jednorazovú zmluvnú pokutu vo výške 10. 000 eur za každé takéto Zariadenie.
10. V prípade, ak Zhotoviteľ poruší povinnosť v zmysle článku XI bod 9a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má Objednávateľ právo na zmluvnú pokutu od Zhotoviteľa vo výške 5000,00 eur bez DPH, a to za každý prípad porušenia tejto povinnosti.
11. Splatnosť zmluvných pokút v zmysle tejto zmluvy je do 30 dní odo dňa doručenia príslušného daňového dokladu, ktorým zmluvná strany uplatňuje zaplatenie zmluvnej pokuty u druhej zmluvnej strany.
12. Zaplatením ktorejkoľvek zo zmluvných pokút uplatnených podľa tejto zmluvy nestráca druhá zmluvná strana nárok na náhradu škody vzniknutej porušením príslušnej zmluvnej povinnosti. Zmluvné pokuty sa nezapočítavajú na úhradu škôd, ktoré Objednávateľovi vzniknú porušením zmluvnej povinnosti Zhotoviteľa.
13. Zodpovednosť za škodu vzniknutú zmluvným stranám v dôsledku porušenia tejto zmluvy sa riadi ustanoveniami § 373 a nasl. Obchodného zákonníka.

**Článok IX**

**VYŠŠIA MOC**

Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, pandémia atď.).

Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady vrátane úradov krajiny pôvodu; to neplatí v prípade, ak rovnaké okolnosti vylučujúce zodpovednosť/vis major existuje v krajinách (miestach podnikania, miestach inštalácie) oboch zmluvných strán súčasne.

Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior.

**Článok X**

**Mlčanlivosť**

1. Zmluvné strany súhlasia, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy. Toto ustanovenie sa nebude vzťahovať na poskytnutie informácií v nevyhnutnom rozsahu tretej strane, ktorá je napríklad subdodávateľom Zhotoviteľa na základe príslušnej zmluvy alebo ktorá bude vykonávať na základe písomnej zmluvy za Zhotoviteľa a v jeho mene vybrané činnosti.
2. Povinnosť nezverejňovania sa nevzťahuje na informácie a skutočnosti, ktoré:
   1. sú verejne prístupné, alebo ktoré sa bez zavinenia zmluvnej strany, ktorá tieto získala stanú verejne prístupnými,
   2. zmluvná strana tieto získala od tretej strany, ktorá nie je viazaná povinnosťou mlčanlivosti voči strane, ktorej sa takéto informácie týkajú, alebo
   3. sa majú sprístupniť a poskytnúť v zmysle všeobecne záväzných právnych predpisov alebo vyžiadania oprávnených orgánov v rozsahu určenom platnými všeobecne záväznými právnymi predpismi.

3. Ukončenie platnosti a účinnosti zmluvy z akýchkoľvek dôvodov nemá vplyv na povinnosť zachovávať mlčanlivosť podľa tohto článku.

**Článok XI**

#### Osobitné ustanovenia

1. Práva a povinnosti vyplývajúce z tejto zmluvy prechádzajú v prípade zániku niektorej zo zmluvných strán v plnom rozsahu na jej právneho nástupcu.
2. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené na adresu uvedenú v článku I tejto zmluvy, ak táto zmluva neustanovuje inak:
   1. v písomnej forme prostredníctvom pošty doporučene; za deň doručenia sa považuje dátum prevzatia zásielky, alebo
   2. osobne do sídla druhej zmluvnej strany, alebo
   3. pri bežnej komunikácii formou e-mailu so zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná.
3. V prípade zmeny akéhokoľvek z údajov v článku I tejto zmluvy alebo v kontaktných osobách zmluvných strán je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
4. V prípade akýchkoľvek nejasností či pochybností pri doručovaní písomnosti alebo v prípade neprevzatia písomnosti bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
5. Objednávateľ sa zaväzuje zabezpečiť Zhotoviteľovi prístup do miest inštalácie a k Linkám v dohodnutých termínoch tak, aby sa umožnilo vykonanie premetu plnenia tejto zmluvy. V prípade neposkytnutia prístupu platí, že termíny plnenia tejto zmluvy budú automaticky predĺžené o čas neposkytnutia prístupu.
6. Zhotoviteľ musí zabezpečiť komunikáciu so zamestnancami Objednávateľa v slovenskom jazyku.
7. Zhotoviteľ potvrdzuje, že podľa § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne Objednávateľovi akúkoľvek zmenu v predchádzajúcej vete uvedených údajov o subdodávateľovi. Zadaním vykonania diela alebo jeho časti subdodávateľovi sa Zhotoviteľ nezbavuje zodpovednosti vykonať dielo riadne a včas v súlade s touto zmluvou a zodpovedá za vykonanie diela, akoby dielo vykonával sám. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.
8. Počas trvania zmluvy je Zhotoviteľ oprávnený zmeniť subdodávateľa uvedeného v prílohe č. 5 tejto zmluvy výlučne na základe dodatku k tejto zmluve. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, a to najmä v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená. Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa.
9. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
10. Za účelom preukázania splnenia povinnosti v zmysle prechádzajúceho bodu tohto článku zmluvy je Zhotoviteľ povinný kedykoľvek na výzvu Objednávateľa bezodkladne, najneskôr však do 3 pracovných dní, predložiť Objednávateľovi všetky zmluvy so subdodávateľmi identifikovanými v prílohe č. 5 tejto zmluvy, resp. následne zmenenými postupom podľa bodu 8. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bodu 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bodu 7 a § 2 ods. 2 a ods. 3 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť Zhotoviteľ.
11. V prípade, ak Zhotoviteľ zamestnáva osoby podľa právneho poriadku Slovenskej republiky (Zákonník práce), Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané Zhotoviteľom v súlade s právnym poriadkom Slovenskej republiky. Zhotoviteľ sa tiež zaväzuje zaplatiť zamestnancom, ktorí sa budú podieľať na plnení tejto zmluvy, mzdu vyššiu ako je výška minimálnej mzdy stanovená Zákonníkom práce s prihliadnutím na stupeň náročnosti práce zamestnanca.
12. Zhotoviteľ je povinný na požiadanie Objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby Objednávateľ mohol skontrolovať, či Zhotoviteľ neporušuje zákaz nelegálneho zamestnávania, a to v prípade ak Zhotoviteľ zamestnáva osoby podľa právneho poriadku Slovenskej republiky.
13. V prípade, ak Zhotoviteľ poruší svoju povinnosť podľa prevej vety bodu 11 tohto článku a kontrolný orgán uloží Objednávateľovi pokutu za porušenie zákazu prijať prácu alebo službu podľa § 7b ods. 5 zákona 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa Zhotoviteľ zaväzuje uhradiť Objednávateľovi zmluvnú pokutu v sume rovnajúcej sa pokute uplatnenej kontrolným orgánom u Objednávateľa, a to do siedmich dní odo dňa jej uplatnenia u Zhotoviteľa Objednávateľom. V prípade, ak Zhotoviteľ poruší svoju povinnosť podľa druhej vety bodu 11., tak sa Zhotoviteľ zaväzuje uhradiť Objednávateľovi zmluvnú pokutu v sume 500,00 eur bez DPH, a to za každé porušenie tejto povinnosti.
14. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu Objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto zmluvou bez predchádzajúceho písomného súhlasu Objednávateľa.

**Článok XII**

**Ukončenie zmluvy**

1. Túto zmluvu je možné ukončiť písomnou dohodou zmluvných strán s ukončením zmluvy ku konkrétnemu dátumu alebo odstúpením od zmluvy.
2. Zmluvné strany môžu túto zmluvu ukončiť okamžitým odstúpením od zmluvy z dôvodu podľa § 19 zákona o verejnom obstarávaní alebo v prípade podstatného porušenia zmluvných povinností, a to písomným oznámením doručeným druhej zmluvnej strane. Za podstatné porušenie zmluvných povinností sa považuje:
   1. omeškanie Objednávateľa so zaplatením faktúry Zhotoviteľovi dlhším ako 60 dní od uplynutia lehoty jej splatnosti,
   2. omeškanie Zhotoviteľa s dodaním každej jednotlivej Linky podľa článku III bodu 1 písm. a) oproti termínu podľa  článku III bodu 2 dlhšie ako 20 dní,
   3. omeškanie Zhotoviteľa s riadnou inštaláciou každej jednotlivej Linky v mieste inštalácie podľa článku III bodu 1 písm. b) alebo odovzdaním Linky Objednávateľovi podľa článku III bodu 1 písm. d) dlhšie ako 20 dní,
   4. ak ktorákoľvek dodaná Linka nezodpovedá technickej špecifikácii a požiadavkám uvedeným v tejto zmluve,
   5. márne uplynutie tretieho termínu ATZ podľa článku IV bodu 1,
   6. nedodržanie príslušných ustanovení tejto zmluvy zabezpečiť komunikáciu s Objednávateľom v slovenskom jazyku.
3. V prípade, ak ktorákoľvek zmluvná strana odstúpi od tejto zmluvy podľa bodu 2, musí písomné odstúpenie od zmluvy doručiť druhej zmluvnej strane. Účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane v súlade s touto zmluvou. Ak už je v čase odstúpenia od zmluvy Linka dodaná, príp. inštalovaná, Zhotoviteľ je v tomto prípade povinný zabezpečiť na svoje vlastné náklady odstránenie Linky a uviesť priestory Objednávateľa do stavu, v akom boli odovzdané Zhotoviteľovi v čase pripravenosti na dodanie Linky.

**Článok XIII**

**Záverečné ustanovenia**

1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov), pričom Zhotoviteľ tiež disponuje písomným súhlasom inej dotknutej osoby (osoby konajúcej za Zhotoviteľa) na zverejnenie jej údajov v tejto zmluve, a to zverejnenie Objednávateľom počas trvania jeho povinnosti podľa § 5a ods. 1, 6 a 9 zákona o slobodnom prístupe k informáciám; tento súhlas možno odvolať len po predchádzajúcom písomnom súhlase Objednávateľa.
2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) Objednávateľa [§ 47a ods. 1 Občianskeho v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
3. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá sama za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
4. Zmluvné strany sa dohodli, že zmluvu možno meniť písomne a v súlade s § 18 zákona o verejnom obstarávaní pričom zmeny sa uskutočnia formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán, ak v tejto zmluve nie je uvedené inak.
5. V prípade, ak sa v súlade s touto zmluvou vystavujú dokumenty súčasne v slovenskom a aj anglickom jazyku, smerodajná je slovenská jazyková verzia.
6. Táto zmluva je vyhotovená v šiestich rovnopisoch, z ktorých štyri dostane Objednávateľ a dva Zhotoviteľ.
7. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi právneho poriadku platného na území Slovenskej republiky.
8. Objednávateľ pri spracúvaní osobných údajov poskytnutých Zhotoviteľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese Objednávateľa: <https://www.nbs.sk/sk/ochrana-osobnych-udajov>.
9. Zmluvné strany sa dohodli, že všetky spory, ktoré vzniknú z tejto zmluvy či v súvislosti s touto zmluvou, budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorákoľvek zmluvná strana oprávnená podať na miestne a vecne príslušný súd v Slovenskej republike návrh, aby súd o takomto spore rozhodol.
10. Prípadnou neplatnosťou alebo len čiastočnou platnosťou niektorého ustanovenia tejto zmluvy nie je dotknutá platnosť ostatných ustanovení zmluvy. Zmluvní partneri sa v takom prípade snažia dosiahnuť dohodu, ktorá by čo najviac zodpovedala obsahu ustanovenia právne dovoleným spôsobom; to isté analogicky platí aj pre medzery v zmluve.
11. Neoddeliteľnou súčasťou tejto zmluvy sú tieto prílohy:

Príloha č. 1 Špecifikácia predmetu zmluvy

Príloha č. 2 Špecifikácia ceny predmetu zmluvy

Príloha č. 3 Časový harmonogram dodávok Liniek na spracovanie eurových mincí

Príloha č. 4 Plán akceptačného testovania u zhotoviteľa a akceptačného testovania na mieste inštalácie

Príloha č. 5 Zoznam subdodávateľov Zhotoviteľa

Za Objednávateľa: Za Zhotoviteľa:

V Bratislave, dňa .................. V .............................., dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*<vyplní verejný obstarávateľ> <vyplní uchádzač>*